กฎกระทรวงกฎกระทรวง(พ.ศ. ๒๕๐๖)ออกตามความในพระราชบัญญัติชื่อบุคคลพ.ศ. ๒๕๐๕[๑] อาศัยอำนาจตามความในมาตรา๙ มาตรา ๑๕ มาตรา ๑๗ และมาตรา ๒๐ แห่งพระราชบัญญัติชื่อบุคคล พ.ศ. ๒๕๐๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ผู้ใดประสงค์จะจดทะเบียนตั้งชื่อสกุล ตามมาตรา ๙หรือจะขอตั้งชื่อสกุลใหม่ตามมาตรา ๑๗ ให้ยื่นคำขอตามแบบ ช.๑ ท้ายกฎกระทรวงนี้ต่อนายทะเบียนท้องที่ ณที่ว่าการอำเภอหรือที่ว่าการกิ่งอำเภอที่ตนมีชื่ออยู่ในทะเบียนบ้านข้อ ๒ผู้อุปการะเลี้ยงดูเด็ก หรือเจ้าของสถานพยาบาล สถานสงเคราะห์ หรือสถานอุปการะเลี้ยงดูเด็กประสงค์จะจดทะเบียนตั้งชื่อสกุลของเด็กตามมาตรา ๑๕ ให้ยื่นคำขอตาม แบบช. ๑ท้ายกฎกระทรวงนี้ ต่อนายทะเบียนท้องที่ ณที่ว่าการอำเภอหรือที่ว่าการกิ่งอำเภอที่ผู้อุปการะเลี้ยงดูเด็กมีชื่ออยู่ในทะเบียนบ้านหรือสถานที่ดังกล่าวตั้งอยู่ข้อ ๓เมื่อนายทะเบียนท้องที่ได้รับคำขอตามข้อ ๑ หรือข้อ ๒ แล้วให้ตรวจสอบคำขอกับรายการในทะเบียนบ้านและพิจารณาชื่อสกุลที่ขอเมื่อเห็นว่าไม่ขัดต่อพระราชบัญญัติชื่อบุคคลพ.ศ.๒๕๐๕ให้บันทึกความเห็นเสนอไปยังนายทะเบียนจังหวัดเพื่อเสนอนายทะเบียนกลางพิจารณาอนุมัติเมื่อได้รับอนุมัติจากนายทะเบียนกลางแล้วให้นายทะเบียนท้องที่รับจดทะเบียนและออกหนังสือสำคัญแสดงการรับจดทะเบียนชื่อสกุลหรือตั้งชื่อสกุลใหม่แล้วแต่กรณี ตามแบบ ช. ๒ ท้ายกฎกระทรวงนี้ข้อ ๔[๒] ให้เรียกเก็บค่าธรรมเนียมดังนี้(๑)การออกหนังสือสำคัญแสดงการเปลี่ยนชื่อตัว หรือชื่อรอง ฉบับละ ๒๕บาท(๒) การออกหนังสือสำคัญแสดงการรับจดทะเบียนตั้งหรือเปลี่ยนชื่อสกุล ฉบับละ ๕๐ บาท(๓) การออกใบแทนหนังสือสำคัญตาม (๑) หรือ(๒) ฉบับละ ๕ บาท(๔) การออกหนังสือสำคัญหรือใบแทนตาม (๑)(๒) หรือ (๓) สำหรับผู้ที่เข้าลักษณะใดลักษณะหนึ่งดังต่อไปนี้ ให้เรียกเก็บค่าธรรมเนียม ฉบับละ ๑ บาท(ก) ผู้มีชื่อตัว ชื่อรอง หรือชื่อสกุลที่มีสำเนียงหรือความหมายไม่เป็นภาษาไทยและเป็นผู้ซึ่งกำลังศึกษาอยู่ในสถานศึกษาของรัฐ สถานศึกษาของเอกชนตามกฎหมายว่าด้วยสถาบันอุดมศึกษาเอกชน หรือโรงเรียนเอกชนตามกฎหมายว่าด้วยโรงเรียนเอกชน(ข) ผู้ไม่มีชื่อสกุล(ค) ผู้มีชื่อตัว ชื่อรอง หรือชื่อสกุลที่มีสำเนียงหรือความหมายไม่เป็นภาษาไทยและทางราชการเห็นสมควรดำเนินการให้เป็นกรณีพิเศษตามโครงการซึ่งได้รับความเห็นชอบจากปลัดกระทรวงมหาดไทยให้ไว้ ณ วันที่ ๒๒มีนาคม พ.ศ. ๒๕๐๖พลเอก ป.จารุเสถียรรัฐมนตรีว่าการกระทรวงมหาดไทย[เอกสารแนบท้าย](ดูข้อมูลจากภาพ)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่ได้มีการประกาศใช้พระราชบัญญัติชื่อบุคคล พ.ศ. ๒๕๐๕จึงออกกฎกระทรวงกำหนดหลักเกณฑ์และวิธีการจดทะเบียนตั้งชื่อสกุลตามพระราชบัญญัติและกำหนดอัตราค่าธรรมเนียมให้เป็นไปตามกฎหมายกฎกระทรวง ฉบับที่๒ (พ.ศ. ๒๕๑๓) ออกตามความในพระราชบัญญัติชื่อบุคคล พ.ศ. ๒๕๐๕[๓]หมายเหตุ :-เหตุผลในการประกาศใช้กฎกระทรวงฉบับนี้ คือ เพื่อส่งเสริมให้ผู้ที่มีชื่อตัวชื่อรอง หรือชื่อสกุลที่มีสำเนียงหรือความหมายไม่เป็นภาษาไทยและกำลังศึกษาอยู่ในสถานศึกษาของรัฐวิทยาลัยเอกชนตามกฎหมายว่าด้วยวิทยาลัยเอกชนหรือโรงเรียนราษฎร์ตามกฎหมายว่าด้วยโรงเรียนราษฎร์ ประเภทโรงเรียนอนุบาลโรงเรียนประถมศึกษา โรงเรียนมัธยมสามัญศึกษา โรงเรียนมัธยมวิสามัญศึกษาและโรงเรียนอาชีวศึกษาซึ่งกระทรวงศึกษาธิการกำหนดหลักสูตรการสอน ยื่นคำขอมีชื่อตัวชื่อรอง หรือชื่อสกุลที่มีสำเนียงหรือความหมายเป็นภาษาไทยกฎกระทรวง ฉบับที่๓ (พ.ศ. ๒๕๓๕) ออกตามความในพระราชบัญญัติชื่อบุคคล พ.ศ. ๒๕๐๕[๔]หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่ทางราชการมีนโยบายที่จะสนับสนุนให้ผู้มีชื่อตัวชื่อรอง หรือชื่อสกุล ที่มีสำเนียงหรือความหมายไม่เป็นภาษาไทยหรือผู้ไม่มีชื่อสกุล ได้มีชื่อตัว ชื่อรอง หรือชื่อสกุลที่มีสำเนียงหรือความหมายเป็นภาษาไทยดังนั้น เพื่อเป็นการสนับสนุนนโยบายดังกล่าว สมควรลดหย่อนค่าธรรมเนียมการออกหนังสือสำคัญแสดงการเปลี่ยนชื่อตัวหรือชื่อรองการออกหนังสือสำคัญแสดงการรับจดทะเบียนตั้งหรือเปลี่ยนชื่อสกุลและการออกใบแทนหนังสือสำคัญให้แก่บุคคลดังกล่าว จึงจำเป็นต้องออกกฎกระทรวงนี้วิภา/ผู้จัดทำ๘ พฤศจิกายน ๒๕๕๓พัสสน/ผู้ตรวจ๒๙ ธันวาคม ๒๕๕๓[๑] ราชกิจจานุเบกษาเล่ม ๘๐/ตอนที่ ๓๑/ฉบับพิเศษ หน้า ๔/๑ เมษายน ๒๕๐๖[๒] ข้อ ๔แก้ไขเพิ่มเติมโดยกฎกระทรวง ฉบับที่ ๓ (พ.ศ. ๒๕๓๕)ออกตามความในพระราชบัญญัติชื่อบุคคล พ.ศ. ๒๕๐๕[๓] ราชกิจจานุเบกษาเล่ม ๘๗/ตอนที่ ๑๒๐/หน้า ๙๒๐/๒๙ ธันวาคม ๒๕๑๓[๔] ราชกิจจานุเบกษาเล่ม ๗๙/ตอนที่ ๑๑๐/หน้า ๑/๒๙ ตุลาคม ๒๕๓๕